Document ID: /roh_data/filtered/fineweb-2-filterrobots_roh.jsonl.gz/35470

La radunanza generala da la federaziun tetgala da las cassas da malsauns Santésuisse ha elegì mesemna il cusseglier naziunal Martin Landolt (center/GL) sco nov president dal cussegl administrativ. Ses antecessur , l’anteriur cusseglier naziunal Heinz Brand (PPS/GR) surdat uschia il timun da la federaziun suenter set onns.
Landolt è naschì ed abitescha a Näfels. El è stà part dals commembers fundaturs da la PBD Glaruna. Dapi il 2009 è el en il Cussegl naziunal. Il 2012 è el vegnì elegì sco president da la PBD Svizra. Quest uffizi ha el occupà fin l'onn passà, cura che la Partida burgaisdemocratica e la Partida cristiandemocratica han fusiunà.